Deg uḥric wis sin, nexdem tasleḍṭ talɣawit nufa-d ayen yemgaraden d wayen yemgadan gar teqbaylit d trifit , di yal tantala isem yebna ɣef tewsit , amḍan d waddad , nufa-d deg yisem imefti asuddes di snat n tentaliyin ama s usenṭeḍ n yiferdisen Md : “aɣesmar”, ama s usdukkel n yiferdisen Md: mucc n berra , nufa-d imedyaten deg usuddem anejrum ama (d asuddem anisem neɣ d umyig ) d usuddem n tɣara (asuddem s wallus n tergalin , asuddem n uwṣil n tɣara) , ɣef leḥsab n wammud azal n umgired gar teqbaylit d trifit yugar azal n umgada garasent , syin akkin newwi-d awal ɣef wawal aṛeṭṭal nwala belli tantaliyin di snat reḍlent-d ɣer tutlayin niḍen ladɣa tutlayt n taɛrabt.